CELEX: 22009D0020(01)
Language: mt
Date: 2008-02-05 00:00:00
Title: Deċiżjoni tal-Kumitat Konġunt taż-ŻEE Nru 20/2009 tal- 5 ta’ Frar 2009 li temenda l-Anness XXII (il-liġi tal-Kumpaniji) tal-Ftehim taż-ŻEE

19.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/59
               
            DEĊIŻJONI TAL-KUMITAT KONĠUNT TAŻ-ŻEE
      Nru 20/2009
      tal-5 ta’ Frar 2009
      li temenda l-Anness XXII (il-liġi tal-Kumpaniji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 59/2008 tal-25 ta’ April 2008 (1).
               
            
                  (2)
               
               
                  Id-Deċiżjoni tal-Kummissjoni 2008/627/KE tad-29 ta’ Lulju 2008 rigward perjodu ta’ tranżizzjoni ta’ eżerċizzji ta’ verifika minn ċerti awdituri u entitajiet ta’ verifika (2) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiżdied wara l-punt 10f (id-Direttiva 2006/43/KE tal-Parlament Ewropew u tal-Kunsill) tal-Anness XXII għall-Ftehim:
      
                  “10fa.
               
               
                  
                     32008 D 0627: Id-Deċiżjoni tal-Kummissjoni 2008/627/KE tad-29 ta’ Lulju 2008 rigward perjodu ta’ tranżizzjoni għal eżerċizzji ta’ verifika minn ċerti awdituri u entitajiet ta’ verifika (ĠU L 202, 31.7.2008, p. 70).”
               
            Artikolu 2
      It-testi tad-Deċiżjoni 2008/627/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-6 ta’ Frar 2009, kemm-il darba jkunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmula fi Brussell, 5 ta’ Frar 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 223, 21.8.2008, p. 60.
      
         (2)  ĠU L 202, 31.7.2008, p. 70.
      
         (*)  Ir-rekwiżiti kostituzzjonali huma indikati.
      
         Dikjarazzjoni Konġunta mill-Partijiet Kontraenti dwar id-Deciżjoni Nru 20/2009 li tinkorpora d-Deċiżjoni tal-Kummissjoni 2008/627/KE fil-Ftehim
         
            “Id-Deċiżjoni tal-Kummissjoni 2008/627/KE tad-29 ta’ Lulju 2008 rigward perjodu ta’ tranżizzjoni għal eżerċizzji ta’ verifika minn ċerti awdituri u entitajiet ta’ verifika f’diversi artikoli tittratta deċiżjoinjiet preliminari ta’ ekwivalenza għal pajjiżi terzi. L-inkorporazzjoni ta’ din id-Deċiżjoni hija mingħajr preġudizzju għall-ambitu tal-Ftehim taż-ŻEE.”